**א) הקדמה לפרשת תרומה - "סוד המשכן"**

**1. רמב"ן שמות פרשת תרומה פרק כה פסוק א**

כאשר דבר השם עם ישראל פנים בפנים עשרת הדברות, וצוה אותם על ידי משה **קצת מצות שהם כמו אבות למצותיה של תורה, כאשר הנהיגו רבותינו עם הגרים שבאים להתיהד**, וישראל קבלו עליהם לעשות כל מה שיצום על ידו של משה, וכרת עמהם ברית על כל זה, **מעתה** הנה הם לו לעם והוא להם לאלקים כאשר התנה עמהם מתחלה ועתה אם שמוע תשמעו בקולי ושמרתם את בריתי והייתם לי סגולה (לעיל יט ה), ואמר ואתם תהיו לי ממלכת כהנים וגוי קדוש (שם ו), **והנה הם קדושים ראוים שיהיה בהם מקדש להשרות שכינתו ביניהם**. **1 ולכן צוה תחלה על דבר המשכן שיהיה לו בית בתוכם מקודש לשמו, 2 ושם ידבר עם משה ויצוה את בני ישראל.** **והנה עקר החפץ במשכן הוא מקום מנוחת השכינה שהוא הארון**, כמו שאמר (להלן כה כב) ונועדתי לך שם ודברתי אתך מעל הכפרת, **על כן הקדים הארון והכפרת בכאן** כי הוא מוקדם במעלה, **וסמך** לארון השלחן והמנורה שהם כלים כמוהו, **ויורו על ענין המשכן שבעבורם נעשה**. **אבל** משה הקדים בפרשת ויקהל את המשכן את אהלו ואת מכסהו (להלן לה יא), וכן עשה בצלאל (להלן לו א), **לפי** שהוא הראוי לקדם במעשה:

**וסוד המשכן הוא, שיהיה הכבוד אשר שכן על הר סיני שוכן עליו בנסתר**. **וכמו שנאמר** שם (לעיל כד טז) וישכן כבוד ה' על הר סיני, וכתיב (דברים ה כא) הן הראנו ה' אלקינו את כבודו ואת גדלו, **כן כתוב** במשכן וכבוד ה' מלא את המשכן (להלן מ לד). והזכיר במשכן שני פעמים וכבוד ה' מלא את המשכן, כנגד "את כבודו ואת גדלו". **1 והיה במשכן תמיד עם ישראל הכבוד שנראה להם בהר סיני**. **2 ובבא משה היה אליו הדבור אשר נדבר לו בהר סיני. וכמו שאמר** במתן תורה (דברים ד לו) מן השמים השמיעך את קולו ליסרך ועל הארץ הראך את אשו הגדולה, **כך** **במשכן כתיב** (במדבר ז פט) וישמע את הקול מדבר אליו מעל הכפרת מבין שני הכרובים וידבר אליו. ונכפל "וידבר אליו" להגיד מה שאמרו בקבלה שהיה הקול בא מן השמים אל משה מעל הכפרת ומשם מדבר עמו, **כי** כל דבור עם משה היה מן השמים ביום ונשמע מבין שני הכרובים, כדרך ודבריו שמעת מתוך האש (דברים ד לו), **ועל כן** היו שניהם זהב. **וכן אמר הכתוב (להלן כט מב מג) אשר אועד לכם שמה לדבר אליך שם ונקדש בכבודי, 2 כי שם יהיה בית מועד לדבור 1 ונקדש בכבודי**:

**והמסתכל יפה בכתובים הנאמרים במתן תורה ומבין מה שכתבנו בהם (עי' להלן פסוק כא) יבין סוד המשכן ובית המקדש** ...

**ב) "יתעסקו בארון שיזכו לתורה"**

**2. רמב"ן שמות פרשת תרומה פרק כה פסוק י**

ועשו ארון - **1 יחזור אל בני ישראל** הנזכרים למעלה, **ואחרי כן** וצפית אותו (פסוק יא), ויצקת לו (פסוק יב), וכולן בלשון יחיד, **כי** משה כנגד כל ישראל (מכילתא יתרו א). **2 ויתכן שירמוז שיהיו כל ישראל משתתפין בעשיית הארון בעבור שהוא קדוש משכני עליון, ושיזכו כולם לתורה. וכן אמרו במדרש רבה** (שמות לד ב) מפני מה בכל הכלים כתוב ועשית, ובארון כתיב ועשו ארון, א"ר יהודה בר' שלום אמר הקב"ה יבאו הכל ויתעסקו בארון שיזכו לתורה. **והעסק, שיתנדב כל אחד כלי זהב אחד לארון, או יעזור לבצלאל עזר מעט, או שיכוונו לדבר**:

**ג) הברכה צריכה שורש דבר כדי להוסיף עליו**

**3. רמב"ן שמות פרשת תרומה פרק כה פסוק כד**

זר זהב סביב - סימן לכתר מלכות, שהשולחן שם עושר וגדולה הוא, כמו שאומרים שולחן מלכים, **לשון רש"י. וכן הדבר, שזה סוד השולחן, כי ברכת השם מעת היות העולם לא נברא יש מאין, אבל עולם כמנהגו נוהג, דכתיב (בראשית א לא) וירא אלקים את כל אשר עשה והנה טוב מאד. אבל כאשר יהיה שם שרש דבר תחול עליו הברכה ותוסיף בו, כאשר אמר אלישע** הגידי לי מה יש לך בבית (מ"ב ד ב), וחלה הברכה על אסוך שמן ומלאה כל הכלים, [[1]](#footnote-1) **ובאליהו** כד הקמח לא כלתה וצפחת השמן לא חסר (מ"א יז טז). **וכן השולחן בלחם הפנים, בו תחול הברכה, וממנו יבא השובע לכל ישראל. ולכך אמרו** כל כהן שמגיעו כפול אוכל ושבע (יומא לט א):

1. (השוה לפירוש המלבי"ם למלכים א' פרק יז פסוק יד) [↑](#footnote-ref-1)